Source: http://www.jamijarvi.fi/kunta/paatoksenteko/poytakirjat/maaseutulautakunta/getfile.php?file=209
Timestamp: 2017-11-18 11:54:20+00:00

Document:
Maaseutulautakunta 3/2006 Laatimispäivämäärä: 04.10.2006
Maanantai 09.10.2006 klo 13.00
§ 16 KOKOUKSEN LAILLISUUS JA PÄÄTÖSVALTAISUUS 18
§ 17 PÖYTÄKIRJANTARKASTAJIEN VALINTA 19
§ 18 V. 2007 TALOUSARVIO JA 2008-2009 TALOUSSUUNNITELMA 20
§ 19 VÄLIRAPORTTI 30.6.2006 21
§ 20 LAUSUNTO SATAKUNNAN MAAKUNTAKAAVASTA 22
Maaseutulautakunta 3/2006
Maanantai 09.10.2006 klo 13.00 -13.20
§§ 16-20
§ 17 PÖYTÄKIRJANTARKASTAJIEN VALINTA
§ 18 V. 2007 TALOUSARVIO JA 2008-2009 TALOUSSUUNNITELMA
Hallintokunnille on jaettu liitteenä ohjeet v. 2007 talousarvion ja vuosien 2008-2009 taloussuunnitelmaehdotuksen laatimiseksi. Ohjeen mukaan talousarvio on laadittava niin, ettei toiminnallista kasvua synny. Palkkoihin huomioidaan arviolta 2,5 %:n yleiskorotukset.
Liitteenä on maaseututoimen ehdotus v. 2007 talousarvioksi, 2008-2009 taloussuunnitelmaksi, henkilöstösuunnitelma 2007-2011 sekä toiminta-ajatus ja tulostavoitteet.
Ehdotus: Lautakunta päättää hyväksyä omalta osaltaan liitteenä olevat talousarvio-, taloussuunnitelma- ja henkilöstösuunnitelmaehdotukset sekä toiminta-ajatuksen ja tulostavoitteet.
§ 19 VÄLIRAPORTTI 30.6.2006
Hallintokuntien tulee toimittaa raportti talouden ja tavoitteiden toteutumisesta 30.6. tilanteesta 15.8. mennessä. Maaseutusihteeri laati raportin ja toimitti sen kunnanhallitukselle. Kunnanhallituksen päätöksen mukaan näin ei kuitenkaan saa jatkossa enää tehdä, vaan lautakunnan on raportti käsiteltävä ennen sen toimittamista kunnanhallitukselle.
Ehdotus: Lautakunta päättää hyväksyä liitteenä olevan väliraportin 30.6.2006 tilanteesta.
§ 20 LAUSUNTO SATAKUNNAN MAAKUNTAKAAVASTA
Maaseutulautakunnalta pyydetään lausuntoa Satakunnan maakuntakaavan kahdesta osasta; Satakunnan viher- ja virkistysverkkoselvitys 2005-2006 sekä Satakunnan kylät. Viher- ja virkistysverkkoselvitys sisältää esitykset maakuntakaavan valmisteluaineistoon suojelu- ja luonnonsuojelualueista, virkistysalueista, maa- ja metsätalousvaltaisista ympäristöarvoja omaavista alueista sekä erityyppisistä reiteistä ja niiden yhteystarpeista. Jämijärven osalta uutta tässä on Luo-merkinnällä varustetut luonnon monimuotoisuuden kannalta erityisen tärkeät alueet. Tähän kategoriaan kuuluu Jämijärven-Mertiöjärven alue (4430 ha). ”Luo –aluemerkintä ei osoita alueen päämaankäyttöä, vaan on osa-aluemerkintä ja on sisällöltään ensisijaisesti informatiivinen. Luo –alueita ei ole tarkoitus suojella luonnonsuojelulailla eikä niitä siten tule rinnastaa suojelu- tai luonnonsuojelualueiksi. Merkinnällä halutaan tuoda ilmi alueeseen liittyviä luontoarvoja sekä niiden huomioon ottamista maankäytön ja alueelle kohdistuvien erilaisten toimenpiteiden suunnittelussa. Merkintä sallii alueen käytön maa- ja metsätalouteen, maankäyttö- ja rakennuslain mukaiseen, pysyvään haja- ja loma-asutukseen sekä jokamiesoikeudella tapahtuvaan virkistyskäyttöön.”
Satakunnan kylät –selvityksen tarkoituksena on yhtäältä määritellä ns. palvelukylät Satakunnan maakunnan aluerakenteessa ja toisaalta kartoittaa ”Sata muuttaa maalle” –hankkeelle kylissä olevat perus- ja erityispalvelut. Jämijärven kylien osalta tiedot ovat omalaatuisen sekavia ja osin virheellisiä. Liitteenä on Jämijärven kyliä koskeva osio. Molempiin selvityksiin voi tutustua maaseututoimistossa.
Ehdotus: Lautakunta päättää todeta lausuntonaan seuraavaa:
Luo –alueiden maankäyttöä maatalouden tai minkään muunkaan yritystoiminnan harjoittamiseen ei tule millään tavalla rajoittaa. Myös pysyvän ja vapaa-ajan rakentamisen sekä muun vapaa-ajan käytön on oltava mahdollista. Mikäli tätä ei voida taata, on merkintä poistettava Jämijärven osalta.
Jämijärven kylien määrittely on kovin epäselvä ja tiedot hutaisten koottu. Kauppilan kylällä tarkoitettaneen Kontin kylää. Kierikan kylällä ei ole ala-astetta eikä kirjastoautopalveluita, Sydänmaa lienee paremmin rekisterikylä kuin varsinainen kylämuodostuma, Tykkööllä ei ole kauppaa. Lautakunta kehottaa selvityksen laatijaa olemaan yhteydessä kunnan maaseutusihteeriin sekä tekniseen toimeen tietojen päivittämiseksi.
Päätös: Hyväksyttiin yksimielisesti. Maaseutusihteeri ilmoittaa korjaukset kylien tietoihin.

References: § 16

§ 17

§ 18

§ 19

§ 20

§ 17

§ 18

§ 19

§ 20